**Αναθεώρηση 2020 των Προδιαγραφών Αναπηρίας για την Εκπαίδευση**

**Έγγραφο συζήτησης**

**Εισαγωγή**

Ο σκοπός αυτού του εγγράφου συζήτησης είναι να υποστηρίξει τις διαβουλεύσεις της Αυστραλιανής Κυβέρνησης για την Αναθεώρηση του 2020 (Αναθεώρηση) των Προδιαγραφών Αναπηρίας για την Εκπαίδευση 2005 ( οι Προδιαγραφές). Σε αυτό το έγγραφο, εξηγούμε ποιές είναι οι Προδιαγραφές και τι κάνουν, το σκοπό της Αναθεώρησης, τι μας έχουν πει προηγούμενες αναθεωρήσεις, και πώς μπορείτε να συμμετέχετε. Το έγγραφο αυτό επίσης περιλαμβάνει ερωτήσεις για συζήτηση για να μας βοηθήσει να μάθουμε τις απόψεις και εμπειρίες σας.

**Η πρόσβαση και η συμμετοχή στην εκπαίδευση στηρίζει άτομα με αναπηρία στο να συμμετέχουν** **πλήρως στην κοινωνία** και αυξάνει τις ευκαιρίες τους. **Θετικές εμπειρίες εκπαίδευσης έχουν βαθύ αντίκτυπο στο μέλλον ενός ατόμου** και μπορεί να οδηγήσουν σε περαιτέρω σπουδές, εργασία και μια ικανοποιητική ζωή.

Στην Έρευνα για Αναπηρία, Γήρας και Φροντιστές (SDAC) της Αυστραλιανής Υπηρεσίας Στατιστικής το 2018, 4 τοις εκατό των ατόμων απο 0-4 ετών, 10 τοις εκατό των ατόμων 5-19 ετών και 13 τοις εκατό των 15-64 ετών ανεφέρθησαν ως έχοντες μια αναπηρία. Συνολικά το 2018, τα άτομα με αναπηρία αποτελούσαν το 17,7 τοις εκατό του Αυστραλιανού πληθυσμού που ισοδυναμεί με περισσότερο από 4,3 εκατομμύρια ανθρώπους.

Επί πλέον, το 2019, **σχεδόν ένας στους πέντε (19,9 τοις εκατό) των σχολικών μαθητών** στην Αυστραλία έλαβε κάποια προσαρμογή εξαιτίας αναπηρίας σύμφωνα με την Σταθερή Συλλογή Στοιχείων από Σχολικούς Μαθητές με Αναπηρία σε όλη τη χώρα (NCCD).

**Ο Ρόλος των Προδιαγραφών Αναπηρίας στην Εκπαίδευση**

**Οι Προδιαγραφές Αναπηρίας για την Εκπαίδευση 2005** (οι Προδιαγραφές) ετέθησαν σε ισχύ στις 18 Αυγούστου 2005. Επεδίωκαν να εξασφαλίσουν ότι οι μαθητές με αναπηρία **μπορούν να έχουν πρόσβαση και να συμμετέχουν στην εκπαίδευση επί της ίδιας βάσης όπως και οι μαθητές χωρίς αναπηρία.**

Οι Προδιαγραφές υπόκεινται στην Πράξη Διάκρισης Αναπηρίας 1992 (ΠΔΑ ή DDA) · αυτό σημαίνει βρίσκονται κάτω από τη Πράξη. Κάτω από την ΠΔΑ,**είνα**ι **παράνομο να γίνεται διάκριση σε ένα** **άτομο λόγω αναπηρίας**. Η ΠΔΑ προστατεύει τα άτομα με αναπηρία από διακρίσεις σε πολλούς τομείς του δημοσίου βίου, περιλαμαβανομένης και της εκπαίδευσης.

Κάτω από το Μέρος 2 Τμήμα 2 της ΠΔΑ, **ο Γενικός Εισαγελέας δύναται να κάνει Προδιαγραφές** **Αναπηρίας** για να προσδιορίσει δικαιώματα και υπευθυνότητες για ίση πρόσβαση και ευκαιρία σε άτομα με αναπηρία **σε περισσότερες λεπτομέρειες απο αυτές που παρέχει η ΠΔΑ**.

Οι ακόλουθες προδιαγραφές έχουν γίνει κάτω από την ΠΔΑ:

* Προδιαγραφές Αναπηρίας για Προσβάσιμα Μέσα Δημόσιας Συγκοινωνίας 2002
* Προδιαγραφές Αναπηρίας για την Εκπαίδευση 2005
* Προδιαγραφές (Πρόσβαση σε Εγκαστάσεις-Κτίρια) Αναπηρίας 2010.

Εάν ένα άτομο δρα σύμφωνα με τις Προδιαγραφές, συμμορφώνεται με την ΠΔΑ. **Κάποιος που** **παρέχει εκπαίδευση πρέπει να συμμορφώνεται με τις Προδιαγραφές**, διαφορετικά ενεργεί παράνομα.

**Σκοπός των Προδιαγραφών Αναπηρίας στην Εκπαίδευση**

Ο σκοπός των Προδιαγραφών είναι να διευκρινίσει την παροχή εκπαίδευσης της ΠΔΑ. Στοχεύουν να κάνουν ευκολώτερη **την κατανόηση των δικαιωμάτων και υποχρεώσεων** κατω από τη ΠΔΑ.

Οι Προδιαγραφές καλύπτουν:

* **εγγραφή**
* **συμμετοχή**
* **ανάπτυξη προγράμματος σπουδών**
* **αναγνώριση και παράδοση**
* **υπηρεσίες στήριξης μαθητών**
* **εξάλειψη παρενόχλησης και θυματοποίησης**

Κάθε τμήμα των Προδιαγραφών καθορίζει:

* **τα δικαιώματα των μαθητών με αναπηρία** (συμπεριλαμβανομένων υποψηφίων μαθητών) σε σχέση με την μόρφωση και εκπαίδευση για να βοηθήσει τον κόσμο να καταλάβει τι είναι δίκαιο και λογικό κάτω από τις Προδιαγραφές
* **τις νομικές υποχρεώσεις και ευθύνες των παρόχων εκπαίδευσης**
* **τα μέτρα συμμόρφωσης** που είναι παραδείγματα του τι μπορεί να γίνει για να εκπληρωθούν οι απαιτήσεις κάθε τμήματος των Προδιαγραφών.

Οι πάροχοι εκπαίδευσης που καλύπτονται από τις Προδιαγραφές περιλαμβάνουν παιδικούς σταθμούς, νηπιαγωγεία, κυβερνητικά και ιδιωτικά σχολεία, Σχολές Ανωτέρας και Τεχνικής εκπαίδευσης (TAFE) και παρόχους άλλης επαγγελματικής μόρφωσης (VET), εκπαιδευτές για ενήλικες και ιδρύματα ανωτέρας εκπαίδευσης.

**Υποχρεώσεις για λογική προσαρμογή**

Οι Προδιαγραφές παρέχουν λεπτομέρειες σχετικά με την υποχρέωση του παρόχου εκπαίδευσης **να** **κάνει λογικές προσαρμογές** για να βοηθήσει ένα μαθητή με αναπηρία να συμμετέχει στην εκπαίδευση επί της ίδιας βάσης όπως και οι μαθητές δίχως αναπηρία. Δεν υπάρχει υποχρέωση να κάνει παράλογες προσαρμογές.

Οι πάροχοι εκπαίδευσης πρέπει **να συμβουλευτούν τους μαθητές και την οικογένειά τους ή τους** **φροντιστές** ως προς τις λογικές προσαρμογές. Επίσης πρέπει να λάβουν υπ’όψιν τα ενδιαφέροντα των ατόμων που επηρεάζονται όπως το προσωπικό και τους άλλους μαθητές, και να εξασφαλίσουν την ακεραιότητα του μαθήματος ή του εκπαιδευτικού προγράμματος και της αξιολόγησης του.

Οι Προδιαγραφές επίσης διευκρινίζουν τις συνθήκες όπου ο πάροχος εκπαίδευσης εξαιρείται από το να κάνει λογικές προσαρμογές όταν θα επιβάλλει **αδικαιολόγητη ταλαιπωρία** σε αυτούς. Η εξαίρεση δεν ισχύει όταν πρόκειται για παρενόχληση ή θυματοποίηση.

**Υποβολή παραπόνων**

Εάν ένα άτομο πιστεύει ότι ο πάροχος εκαπαίδευσης δεν συμμορφώνεται με τις Προδιαγραφές, **έχει το δικαίωμα να κάνει παράπονα στην Αυστραλιανή Επιτροπή Ανθρωπίνων Δικαιωμάτων** (**ΑΕΑΔ)/(AHRC**) για την διάκριση αναπηρίας. Η ΑΕΑΔ θα προσπαθήσει να επιλύσει την κατάσταση με μια διαδικασία συμβιβασμού.

Εάν η διαδικασία συμβιβασμού της ΑΕΑΔ αποτύχει, **το προσβεβλημένο άτομο δύναται να ξεκινήσει** **νομικές διαδικασίες** στο Ομοσπονδιακό Δικαστήριο της Αυστραλίας ή το Ομοσπονδιακό Περιφερειακό Εφετείο.

**Οι Αναθεωρήσεις του 2010 και 2015**

Η Αναθεώρηση του 2010 βρήκε ότι οι Προδιαγραφές ήτα ένα καλό πλαίσιο για την προώθηση της πρόσβασης και συμμετοχής στην εκπαίδευση αλλά υπήρχαν θέματα που αναγνωρίστηκαν και που εφαίνετο να μειώνουν την αποτελεσματικότητα των Προδιαγραφών. Η Αναθεώρηση του 2015 βρήκε ότι παρ’ότι υπήρξε σημαντική βελτίωση στην προσβασιμότητα και την χρήση των Προδιαγραφών από το 2010, ήταν σαφές ότι περαιτέρω προσπάθεια και εργαλεία στήριξης χρειάζονταν ακόμη.

Τα ευρέα θέματα που αναγνωρίστηκαν στις Αναθεωρήσεις του 2010 και 2015 περιλαμβάνουν:

* **ευαισθητοποίηση** – περισσότερα θα μπορούσαν να γίνουν για να εξασφαλίσουν το ότι οι Προδιαγραφές εστιάζονταν στον χρήστη, προωθούντο ευρέως, ήταν προσβάσιμες σε όλους και καλώς κατανοητές.
* **σαφήνεια, κατανόηση και δυνατότητα** – διαφορετικές ερμηνείες και εφαρμογές όρων όπως ‘λογική προσαρμογή’ και ‘αδικαιολόγητη ταλαιπωρία’, και η ανάγκη για μεγαλύτερη στήριξη και καθοδήγηση ως προς την ενδεδειγμένη πρακτική για τους εκπαιδευτές
* **παράπονα** – ο μηχανισμός παραπόνων για τις Προδιαγραφές, συμπεριλαμβανομένων των διαδικασιών διαπραγμάτευσης και διαιτησίας, μπορεί να είναι δυσπρόσιτος, χρονοβόρος και δύσκολος για τους μαθητές και τις οικογένειες και φροντιστές τους
* **λογοδοσία και συμμόρφωση** – η εξάρτηση από τον μηχανισμό παραπόνων να οδηγήσει στη συμμόρφωση με τις Προδιαγραφές δεν είναι αποτελεσματική και θα μπορούσε να συμπληρωθεί από πιο παραγωγικούς μηχανισμούς.

΄Οπου αναγνωριστούν παρόμοια θέματα στην Αναθεώρηση του 2020, θα κοιτάξουμε την έκταση προόδου που έγινε για να διορθώσουμε αυτά τα θέματα από το 2015, περιλαμβανομένων και σημαντικών εθνικών και πολιτειακών μεταρρυθμίσεων για τη στήριξη μαθητών με αναπηρίες.

Αναγνωρίζουμε ότι μερικές συστάσεις από την Αναθεώρηση του 2015 μπορεί να μην έχουν ξεκάθαρη πρόοδο. Θα λάβουμε υπ’όψιν ποιές παραμένουν σχετικές σαν τμήμα της παρούσας Αναθεώρησης, και ποιές έχουν παραμεριστεί.

**2020 Αναθεώρηση των Προδιαγραφών**

Το **Ομοσπονδιακό Υπουργείο Παιδείας είναι υποχρεωμένο να αναθεωρεί τις Προδιαγραφές** κάθε πέντε χρόνια σε διαβουλεύσεις με τον Γενικό Εισαγγελέα.

Η Αναθεώρηση εξετάζει αν οι Προδιαγραφές είναι αποτελεσματικές στο να επιτύχουν τους στόχους τους, που είναι:

 *(α) να εξαλείψει, όσο είναι δυνατόν, την διάκριση εναντίον ατόμων με βάση την αναπηρία*

 *στο χώρο της παιδείας και μόρφωσης· και*

 *(β) να εξασφαλίσει, όσο είναι πρακτικά δυνατόν, ότι τα άτομα με αναπηρίες έχουν τα ίδια*

 *δικαιώματα σε ισότητα ενώπιον του νόμου στον τομέα της εκπαίδευσης και μόρφωσης*

 *όπως η υπόλοιπη κοινωνία· και*

*(γ) να προωθήσει την αναγνώριση και παραδοχή στην κοινωνία της αρχής ότι τα άτομα με αναπηρία έχουν τα ίδια βασικά δικαιώματα όπως και η υπόλοιπη κοινωνία.*

**Βασικά, η αναθεώρηση ρωτά αν οι Προδιαγραφές κάνουν τη δουλειά τους και, εάν όχι, πώς μπορούν να βελτιωθούν.**

**Αρμοδιότητα και επίκεντρο της Αναθεώρησης 2020**

Για να καταλάβουμε εάν οι Προδιαγραφές κάνουν τη δουλειά τους, χρειάζεται να ακούσουμε τις καθημερινές εμπειρίες των μαθητών, των οικογενειών και φροντιστών τους, των καθηγητών και δασκάλων και των συνηγόρων τους.

Επίσης χρειάζεται να μιλήσουμε με τις Πολιτείες και Επικράτειες, αρχές της Παιδείας, εθνικούς φορείς και ρυθμιστές, και αντιπροσώπους του μη-κυβερνητικού τομέα.

Χησιμοποιώντας την γνώση και αντίληψη που θα προσκομίσουμε, μπορούμε να καθορίσουμε πόσο καλά λειτουργούν οι Προδιαγραφές σαν μηχανισμός ερμηνείας της ΠΔΑ για παροχή παιδείας και μόρφωσης.

**Όροι αναφοράς για την Αναθεώρηση 2020**

Λαμβάνοντας υπ’όψιν την αποτελεσματικότητα των Προδιαγραφών, η Αναθεώρηση θα θεωρήσει τα ακόλουθα:

1. **Τα δικαιώματα, οι υποχρεώσεις και τα μέτρα συμμόρφωσης** αναφέρονται στις Προδιαγραφές **σαφώς και καταλλήλως**;
2. Οι μαθητές, οικογένειες και φροντιστές, εκπαιδευτικοί, οι πάροχοι εκπαίδευσης και όσοι γάφουν κανονισμούς, **γνωρίζουν, καταλαβαίνουν, εφαρμόζουν και συμμορφώνονται** με τα δικαιώματα, υποχρεώσεις και μέτρα συμμόρφωσης των Προδιαγραφών;
3. Στα 15 χρόνια από τότε που ανεπτύχθησαν οι Προδιαγραφές **, έχουν οι Προδιαγραφές συμβάλλει ώστε οι μαθητές με αναπηρία να δύνανται να έχουν πρόσβαση σε ευκαιρίες** **εκπαίδευσης και μόρφωσης** στην ίδια βάση όπως και οι μαθητές δίχως αναπηρία;

Οι διαβουλεύσεις για την Αναθεώρηση θα **επικεντρωθούν** στο αντίκτυπο των Προδιαγραφών στις εμπειρίες των **Αβοριγίνων και των Νησιωτών από τα νησιά του Στενού Τόρρες μαθητών με αναπηρία**.

Διατυπώνοντας τις προτάσεις, η **Αναθεώρηση θα επικεντρωθεί στις ευκαιρίες για εθνική συλλογική** **δράση μεταξύ των δικαιοδοσιών και υπηρεσιών**, συμπεριλαμβανομένης δράσης για ενίσχυση της γνώσης και των ικανοτήτων των διδασκάλων και εκπαιδευτικών, και αν πρέπει να γίνουν κάποιες τροπολογίες στις Προδιαγραφές.

**Αρμοδιότητα της Αναθεώρησης**

Αναγνωρίζουμε ότι υπάρχουν πιο πλατιές διαβουλεύσεις ως προς τον καλύτερο τρόπο παροχής εκπαίδευσης σε μαθητές με αναπηρία, που έχουν ακουστεί σε πολλές αναθεωρήσεις και έρευνες , και εξακολουθούν να εξερευνώνται μέσω της Βασιλικής Επιτροπής για τη Βία, Κακοποίηση, Παραμέληση και Εκμετάλλευση Ατόμων με Αναπηρία (Η Βασιλική Επιτροπή Αναπηρίας). Αναγνωρίζουμε ότι υπάρχουν ισχυρές απόψεις για θέματα όπως η ανοιχτή σε όλους εκπαίδευση και η ύπαρξη ειδικών σχολείων ή χωριστών χώρων, καθώς και η χρηματοδότηση για μαθητές με αναπηρίες. Είναι σημαντικό να αναφέρουμε ότι μερικά από αυτά τα θέματα είναι εκτός της αρμοδιότητας αυτής της Αναθεώρησης.

**Η ερώτηση κλειδί για την Αναθεώρηση αυτή είναι εάν, και μέχρι ποιό σημείο, οι Προδιαγραφές** **κάνουν μια θετική διαφορά** για τους μαθητές με αναπηρία για να έχουν πρόσβαση σε ευκαιρίες παιδείας και εκπαίδευσης επί ίσης βάσης όπως και οι μαθητές χωρίς αναπηρία. Για να απαντήσουμε αυτή την ερώτηση χρειαζόμαστε τη βοήθειά σας.

**Πώς να συμμετέχετε στην Αναθεώρηση**

**Καλωσορίζουμε σχόλια σε οποιοδήποτε θέμα των Προδιαγραφών από οποιονδήποτε** που θα ήθελε να συνεισφέρει. Αυτο περιλαμβάνει νέους ανθρώπους που ακόμη βρίσκονται στο εκπαιδευτικό σύστημα μέχρι και αυτούς που συνηγορούν για άλλους - **θέλομε να ακούσουμε από όσον το δυνατόν περισσότερα άτομα.**

Όλες οι καταχωρήσεις θα οικοδομήσουν την αντίληψή μας για τις εμπειρίες σας και θα μας **βοηθήσουν να καταλάβουμε εάν χρειάζεται να γίνουν αλλαγές για να στηρίξουν την αποτελεσματικότητα των Προδιαγραφών**.

Μας ενδιαφέρει ιδιαίτερα να ακούσουμε **τις φωνές** **νέων ανθρώπων** και να γνωρίσουμε περισσότερα για τις **εμπειρίες των Αβοριγίνων και Νησιωτών από τα νησιά του Στενού Τόρρες μαθητών** με αναπηρία και των οικογενειών και φροντιστών τους.

Οι δημόσιες διαβολεύσεις μας θα διαρκέσουν σχεδόν τρεις μήνες από τον Ιούλιο του 2020. Θα σας προσφέρουμε διάφορους τρόπους να συμμετέχετε και να πείτε την γνώμη σας. Όταν θα καθοριστούν οι ημερομηνίες των διαβουλεύσεων θα ανακοινωθούν στην [ιστοσελίδα Αναθεώρησης Review website.](http://www.disabilitystandardsreview.education.gov.au/)

Στην ιστοσελίδα μπορείτε να υποβάλλετε την γνώμη σας γραπτά, ή με βίντεο ή ακουστικά μέσα ή να συμπληρώσετε ένα ερωτηματολόγιο. Θα υπάρξει και μια ποικιλία ευκαιριών διαβούλευσης στο διαδίκτυο, που μπορείτε να εκφράσετε το ενδιαφέρον σας για συμμετοχή.

Η COVID-19 πανδημία σημαίνει ότι οι διαβουλεύσεις θα είναι ως επί το πλείστον διαδικτυακά, ωστόσο θα έχουμε και κάποιες διαβουλεύσεις πρόσωπο με πρόσωπο με ειδικές ομάδες όταν και εάν αυτό καταστεί δυνατόν.

Για να βρείτε περισσότερα επισκεφθείτε την [Ιστοσελίδα Αναθεώρησης Review website](http://www.disabilitystandardsreview.education.gov.au/) ή [υπογράψτε sign up](https://www.education.gov.au/2020-review-disability-standards-education) για να λαμβάνετε ενημερώσεις για την Αναθεώρηση καθώς θα προκύπτουν περισσότερες πληροφορίες.

**Πείτε τη γνώμη σας**

**Θέλουμε να ακούσουμε τις απόψεις σας**. Οι κάτωθι ερωτήσεις είναι για να σκεφθείτε κάποια πράγματα που **θα σας βοηθήσουν να συμμετέχετε στην Αναθεώρηση**.

Μπορείτε να απαντήσετε τις ερωτήσεις υποβάλλοντας τις, να απαντήσετε το ερωτηματολόγιο ή να συμμετέχετε με άλλους τρόπους στην Αναθεώρηση. Οι ερωτήσεις απλά είναι ένας οδηγός για να μας βοηθήσει να καταλάβουμε τις απόψεις σας και εμπειρίες σας σχετικά με τις διαφορετικές πλευρές της Αναθεώρησς.

Όταν παρέχετε μια απάντηση, παρακαλώ ενημερώστε μας αν είστε μαθητής, γονέας/φροντιστής, εκαπιδευτικός (αυτό περιλαμβάνει δασκάλους, εκπαιδευτές και αξιολογητές), υπερασπιστές, πάροχος εκπαίδευσης, ή άλλο. Όπου είναι κατάλληλο, γνωστοποιείστε μας σε ποιό τομέα της εκπαίδευσης αναφέρεστε, π.χ. προσχολικό, σχολικό, επαγγελματική κατάρτιση, πανεπιστήμιο.

**Ερωτήσεις για μαθητές και γονείς ή φροντιστές**

**Πείτε μας τις εμπειρίες σας σχετικά με πρόσβαση και συμμετοχή στην εκπαίδευση**

* Εγγραφή και πρόσβαση: Ποιά ήταν η εμπειρία σας πρόσβασης στην εκπαίδευση; Πώς ήταν η διαδικασία εγγραφής σε σχολείο ή αλλο εκπαιδευτικό ίδρυμα και είσασταν ευχαριστημένος με το αποτέλεσμα;
* Συμμετοχή: Ο πάροχος εκπαίδευσης έκανε λογικές προσαρμογές για να εξασφαλίσει ότι εσείς ή το παιδί σας μπορείτε να συμετέχετε στην εκπαίδευση; Αυτό περιλαμβάνει και συμμετοχή σε μαθήματα και προγράμματα, το πρόγραμμα μαθημάτων, και χρήση των εγκαταστάσεων. Συζήτησε μαζί σας ο πάροχος εκπαίδευσης; Είστε ευχαριστημένοι με το αποτέλεσμα;
* Υποστήριξη μαθητών: Λάβατε εσείς ή το παιδί σας την κατάλληλη υποστήριξη κατά την διάρκεια των σπουδών σας/τους; Αυτό περιλαμβάνει πρόσβαση σε υποστήριξη, και εξειδικευμένους πόρους.
* Παρενόχληση και θυματοποίηση: Εάν εσείς ή το παιδί σας έχετε υποστεί παρενόχληση ή θυματοποίηση σε εκπαιδευτικό περιβάλλον, τι συνέβη; Τι έκανε ο πάροχος εκπαίδευσης σας/τους για να το αντιμετωπίσει;
* Συμμόρφωση: Εάν θεωρούσατε ότι ο πάροχος εκπαίδευσης δεν τηρούσε τις υποχρεώσεις του, πώς το αντιμετωπίσατε; Γνωρίζατε πώς να υποβάλλετε ένα παράπονο; Τι συνέβη;
* Μετάβαση: Πείτε μας για την εμπειρία σας ή την εμπειρία του παιδιού σας σχετικά με την πρόσβαση σε ευκαρίες εκπαίδευσης και την υποστήριξη καθώς περνούσαν από ένα τομέα εκπαίδευσης σε έναν άλλο π.χ. από το σχολείο σε ανώτερη εκπαίδευση
* Αβορίγινες μαθητές και Νησιώτες των νήσων τπυ Στενού Τόρρες με αναπηρία: Πείτε μας για τις εμπειρίες σας ή αυτές του παιδιού σας για την πρόσβαση και συμμετοχή στην εκπαίδευση.
* Ειδικές εμπειρίες: Η πρόσβαση και συμμετοχή στην εκπαίδευση για μαθητές με αναπηρία μπορεί να επηρεαστούν από άλλες συνθήκες όπως η ηλικία, το φύλο, το γένος, η ταυτότητα φύλου, σεξουαλική τοποθέτηση, διαφυλική κατάσταση, εθνική καταγωγή, και πολιτισμικό και γλωσσολογικό υπόβαθρο. Πείτε μας πώς η συνθήκες σας επηρέασαν την πρόσβαση και συμμετοχή σας στην εκπαίδευση.
* COVID 19: Ο COVID 19 είχε κάποιο αντίκτυπο στην εμπειρία τη δική σας ή του παιδιού σας ως προς τη συμετοχή στην εκπαίδευση; Μήπως κάποια άλλα μεγάλα γεγονότα, όπως οι φυσικές καταστροφές, είχαν επηρεάσει τις εμπειρίες σας;

**Θέλομε να γνωρίζουμε τι σκέφτεστε για τις Προδιαγραφές**

* Γνωρίζετε τις Προδαγραφές και τι σκοπό έχουν; Εάν ναι, πού βρήκατε τις πληροφορίες για τις Προδιαγραφές;
* Αισθάνεστε ότι καταλαβαίνετε τα δικαιώματα σας ή αυτά του παιδιού σας όσον αφορά την πρόσβαση και συμμετοχή στην εκπαίδευση;
* Μπορείτε να μας πείτε πώς οι Προδιαγραφές σας βοήθησαν να καταλάβετε τα δικαιώματά σας ή αυτά του παιδιού σας;
* Νομίζετε ότι οι Προδιαγραφές βοηθούν τους μαθητές με αναπηρία να έχουν πρόσβαση και να συμμετέχουν στην εκπαίδευση; Γιατί ή γιατί όχι;
* Νομίζετε ότι οι Προδιαγραφές βοηθούν τους Αβορίγινες και Νησιώτες από τα νησιά του Στενού Τόρρες μαθητές με αναπηρία να έχουν πρόσβαση και συμμετοχή στην εκπαίδευση και μόρφωση σε ίση βάση όπως και μαθητές δίχως αναπηρία; Πείτε γιατί το νομίζετε.

Η Αναθεώρηση θα μας βοηθήσει να λάβουμε υπ’όψιν αν χρειάζεται να βελτιώσουμε τις Προδιαγραφές και πώς χρησιμοποιούνται και εφαρμόζονται. **Θέλουμε να μάθουμε πώς εσείς νομίζετε ότι μπορούν να βελτιωθούν οι Προδιαγραφές.**

* Υπάρχουν ακόμη εμπόδια για μαθητές με αναπηρία που θέλουν πρόσβαση και συμμετοχή στην εκπαίδευση; Εάν ναι, πώς νομίζετε ότι πρέπει να βελτιωθούν οι Προδιαγραφές ώστε να βοηθήσουν να ξεπεραστούν αυτά τα εμπόδια;
* Χρειάζεται να αλλάξουν οι Προδιαγραφές; Εάν ναι, παρακαλούμε πείτε μας πώς θα τις αλλάζατε και γιατί.
* Τι πρέπει να γίνει για να γίνουν πιο γνωστές οι Προδιαγραφές;
* Αν υπήρχε περισσότερο ή διαφορετικό υλικό στήριξης θα σας βοηθούσε να καταλάβετε καλύτερα τις Προδιαγραφές;
* Γνωρίζετε τις Συμβουλευτικές Σημειώσεις των Προδιαγραφών και τις βρίσκετε χρήσιμες; Αν όχι, γιατί όχι;

Πώς μπορούν να βελτιωθούν οι Προδιαγραφές για να παρέχουν καλύτερη υποστήριξη στους Αβορίγινες και Νησιώτες των νήσων του Στενού Τόρρες μαθητές με αναπηρία;

**Ερωτήσεις για διδασκάλους και παρόχους εκπαίδευσης και μόρφωσης**

**Μιλείστε μας για τις εμπειρίες σας** με μαθητές με αναπηρία

* Εγγραφή και πρόσβαση: Ποιά ήταν η εμπειρία σας ως προς την πρόσβαση στην εκπαίδευση μαθητών με αναπηρία;
* Συμμετοχή: Αντιλαμβάνεστε τις υποχρεώσεις σας να κάνετε λογικές προσαρμογές για να εξασφαλίσετε συμμετοχή στην εκπαίδευση στους μαθητές με αναπηρία; Αυτό περιλαμβάνει να συμμετέχουν σε μαθήματα και προγράμματα, το πρόγραμμα διδασκαλίας, και τη χρήση των εγκαταστάσεων. Γνωρίζετε πώς να συζητήσετε με ένα μαθητή ή γονέα/φροντιστή; Αν είχατε εμπειρίες στο να κάνετε λογικές προσαρμογές, πείτε μας.
* Υποστήριξη μαθητών: Έχετε στηρίξει κατάλληλα μαθητές με αναπηρία κατά τη διάρκεια των σπουδών τους; Αυτό περιλαμβάνει πρόσβαση του μαθητή σε υποστήριξη, και εξειδικευμένους πόρους.
* Παρενόχληση και θυματοποίηση: Είχατε κάποια περίπτωση όπου ένας από τους μαθητές σας με αναπηρία είχε υποστεί παρενόχληση ή θυματοποίηση; Τι κάνατε για να το αντιμετωπίσετε;
* Συμμόρφωση: Είπε κάποιος από τους μαθητές σας ή τους γονείς ότι δεν τηρούσατε τις υποχρεώσεις σας; πώς το αντιμετωπίσατε;
* Μετάβαση: Πείτε μας για την εμπειρία σας σχετικά με την υποστήριξη μαθητή με αναπηρία να μεταβεί από ένα τομέα εκπαίδευσης σε έναν άλλο π.χ. από το σχολείο σε ανώτερη εκπαίδευση
* Αβορίγινες και Νησιώτες των νήσων του Στενού Τόρρες με αναπηρία: Πείτε μας για τις εμπειρίες σας στηρίζοντας Αβορίγινες και Νησιώτες του Στενού Τόρρες μαθητές με αναπηρία. Πώς συζητήσατε μαζί τους και τις οικογένειές και φοντιστές τους για την πρόσβαση και συμμετοχή στην εκπαίδευση;
* Ειδικές εμπειρίες: Η πρόσβαση και συμμετοχή στην εκπαίδευση για μαθητές με αναπηρία μπορεί να επηρεαστούν από άλλες συνθήκες όπως η ηλικία, το φύλο, το γένος, η ταυτότητα φύλου, σεξουαλική τοποθέτηση, διαφυλική κατάσταση, εθνική καταγωγή, και πολιτισμικό και γλωσσολογικό υπόβαθρο. Αν είχατε μαθητές με αναπηρία που επηρεάστηκαν από άλλες συνθήκες, πείτε μας πώς τους βοηθήσατε να έχουν πρόσβαση και να συμμετέχουν στην εκπαίδευση.
* COVID 19: Ο COVID 19 είχε κάποιο αντίκτυπο στους μαθητές σας με αναπηρία ως προς τη συμμετοχή στην εκπαίδευση; Μήπως κάποια άλλα μεγάλα γεγονότα, σαν οι φυσικές καταστροφές, είχαν επηρεάσει τις εμπειρίες τους;

**Θέλομε να γνωρίζουμε τι σκέφτεστε για τις Προδιαγραφές**

* Γνωρίζετε τις Προδιαγραφές και τι σκοπό έχουν; Εάν ναι, πού βρήκατε τις πληροφορίες για τις Προδιαγραφές;
* Λάβατε κάποια εξάσκηση για τις Προδιαγραφές; Τι περιελάμβανε;
* Καταλαβαίνετε τις υποχρεώσεις σας όσον αφορά την πρόσβαση και συμμετοχή στην εκπαίδευση μαθητών με αναπηρία; Πώς σας βοήθησαν οι Προδιαγραφές να αντιληφθείτε τις υποχρεώσεις σας;
* Αισθάνεστε σίγουροι να συζητήσετε και να εφαρμόσετε μια λογική προσαρμογή; Γνωρίζετε πώς να καθορίσετε αν αυτό θα επιφέρει αδικαιολόγητη ταλαιπωρία;
* Νομίζετε ότι οι Προδιαγραφές βοηθούν μαθητές με αναπηρία να έχουν πρόσβαση και να συμμετέχουν στην εκπαίδευση; Γιατί ή γιατί όχι;
* Νομίζετε ότι οι Προδιαγραφές βοηθούν τους Αβορίγινες και Νησιώτες των νήσων του Στενού Τόρρες μαθητές με αναπηρία να έχουν πρόσβαση και συμμετοχή στην εκπαίδευση και μόρφωση σε ίση βάση όπως και μαθητές δίχως αναπηρία; Πείτε γιατί το νομιζετε.

Αυτή η Αναθεώρηση θα μας βοηθήσει να λάβουμε υπ’όψιν αν χρειάζεται να βελτιώσουμε τις Προδιαγραφές και πώς χρησιμοποιούνται και εφαρμόζονται. **Θέλουμε να μάθουμε πώς εσείς νομίζετε ότι μπορούν να βελτιωθούν οι Προδιαγραφές.**

* Πώς νομίζετε ότι πρέπει να βελτιωθούν οι Προδιαγραφές ώστε να βοηθήσουν να ξεπεραστούν εμπόδια για μαθητές με αναπηρία στο να έχουν πρόσβαση και συμμετοχή στην εκπαίδευση;
* Χρειάζεται να αλλάξουν οι Προδιαγραφές; Εάν ναι, παρακαλούμε πείτε μας πώς θα τις αλλάζατε και γιατί.
* Τι πρέπει να γίνει για να γίνουν πιο γνωστές οι Προδιαγραφές;
* Χρειάζεστε περισσότερο ή διαφορετικό υλικό στήριξης να σας βοηθήσε να καταλάβετε και να εφαρμόσετε τις Προδιαγραφές; Τι είδος στήριξης θα ήταν ωφέλιμο;
* Βρίσκετε χρήσιμες τις Συμβουλευτικές Σημειώσεις των Προδιαγραφών; Αν όχι, γιατί όχι;
* Τι θα αλλάζατε για να κάνετε τις Προδιαγραφές να λειτουργήσουν καλύτερα για τους Αβορίγινες και Νησιώτες των νήσων του Στενού Τόρρες μαθητές με αναπηρία και τις οικογένειες και φροντιστές τους;

**Παιδεία και φροντίδα νηπιακής ηλικίας και οι Προδιαγραφές**

Στο πλαίσιο της εκπαίδευσης και φροντίδας στην νηπιακή ηλικία, οι Προδιαγραφές προς το παρόν εφαρμόζονται στους προσχολικούς σταθμούς και νηπιαγωγεία, αλλά ειδικά αποκλείουν τους παρόχους παιδικής φροντίδας.

Και οι δυό αναθεωήσεις αυτή του 2010 και του 2021 βρήκαν ότι υπήρχε κάποια σύγχυση στον τομέα νηπιακής εκπαίδευσης και φροντίδας αναφορικά με τις προσδοκίες και υπευθυνότητες, και ποιοί από τους παρόχους νηπιακής φροντίδας καλύπτονται από τις Προδιαγραφές. Οι Αναθεωρήσεις συνέστησαν να επεκταθεί η εφαρμογή των προδιαγραφών στους παρόχους νηπιακής φροντίδας.

Υπεύθυνοι της Αυστραλιανής κυβέρνησης και των πολιτειακών κυβερνήσεων και αυτών των επικρατειών ανέλαβαν να θεωρήσουν το αντίκτυπο και τα αποτελέσματα μιας αλλαγής των Προδιαγραφών για να επεκταθούν και στη νηπιακή φροντίδα. Αυτό περιλαμβάνει την έκταση στην οποία θα στηρίξει μεγαλύτερη σαφήνεια και αντίληψη των δικαιωμάτων και υποχρεώσεων κάτω από τη ΠΔΑ σε σχέση με το πλαίσιο της νηπιακής μόρφωσης και φροντίδας.

Απόψεις γύρω από πιθανή επέκταση των Προδιαγραφών σε άλλα πλαίσια της νηπιακής εκπαίδευσης και φροντίδας θα εξεταστούν κατά τις διαβουλεύσεις αυτής της Αναθεώρησης. **Ένα** **ξεχωριστό έγγραφο διαβουλεύσεων θα εκδοθεί** τον Αύγουστο αναζητώντας τις εμπειρίες σας σχετικά με τις Προδιαγραφές και την ΠΔΑ στον τομέα νηπιακής εκπαίδευσης και φροντίδας και τις απόψεις σας για το μέλλον.

**Πρόσβαση**

Για να είμαστε βέβαιοι ότι άτομα με αναπηρία θα μπορέσουν να ασχοληθούν με την Αναθεώρηση και να μοιραστούν τις ιδέες και εμπειρίες τους, οι συζητήσεις θα είναι προσβάσιμες, περιλαμβανομένων εγγράφων που είναι Εύκολα στην Ανάγνωση, διερμηνέων στην Νοηματική γλώσσα-Αγγλική και υπότιτλων. Τα Εύκολα στην Ανάγνωση έντυπα και άλλο υλικό θα παρέχεται εκ των προτέρων για να βοηθήσει τους ανθρώπους να λάβουν υπ’όψιν τους τις πληροφορίες που παρέχονται και τις ερωτήσεις που ερωτώνται. Η Αναθεώρηση θα λάβει υπ’όψιν τις προτιμήσεις των ατόμων και πώς θέλουν να μοιραστούν την εμπειρία τους. Επίσης οι άνθρωποι θα μπορούν να διαλέξουν πώς θέλουν να ασχοληθούν, περιλαμβανομένου και το να απαντούν στις ερωτήσεις στο δικό τους χρόνο διαδικτυακά ή να μπούνε σε μια συζήτηση. Θα κάνουμε το καλύτερο δυνατό για να εξασφαλίσουμε ευκαιρίες, περιλαμβανομένων της διάρκειας και το χρόνο των διαβουλεύσεων, για να ικανοποιήσουμε τις ειδικές ανάγκες και αιτήματα του κόσμου.

**Οι Δημόσιες διαβουλεύσεις θα πληροφορήσουν την συμβουλή μας στις κυβερνήσεις**

Οι καταχωρήσεις σας στην Αναθεώρηση θα παρέχουν μια εικόνα αν οι Προδιαγραφές επιτυγχάνουν τους στόχους τους και πώς δουλεύουν με τους μαθητές.

Αν βρούμε ότι τώρα οι Προδιαγραφές δεν δουλεύουν καλά, ή ότι υπάρχουν συγκεκριμένες περιοχές που μπορεί να υπάρξει βελτίωση, θα κάνουμε συστάσεις αναφορικά με το τι πρέπει να αλλάξει, πώς να αλλάξει, και σε ποιό χρονικό πλαίσιο θα πρέπει να εφαρμοστούν οι αλλαγές.

Αυτό θα το κάνουμε σε συνεργασία με τις κυβερνησεις των πολιτειών και επικρατειών, με τους οποίους θα συνεργαστούμε στενά για να αναπτύξουμε την τελική αναφορά και τη σχετική αναφορά με τις συστάσεις. Σκοπός μας είναι να επικεντρωθούμε σε ευκαιρίες για εθνική συλλογική δράση μεταξύ της Αυστραλιανής Κυβέρνησης, πολιτειών και επικρατειών, και κυβερνητικών και μη κυβερνητικών εκπαιδευτικών φορέων.

Η αναφορά της Αναθεώρησης θα δοθεί στο Ομοσπονδιακό Υπουργείο Παιδείας το Δεκέμβριο του 2020. Η τελική αναφορά θα παρουσιαστεί σε όλες τις κυβερνήσεις για να την λάβουν υπ’όψιν στις αρχές του 2021.

**Υποβολή καταχώρησης**

Άτομα και οργανισμοί καλούνται να κάνουν καταχωρήσεις στην ιστοσελίδα της Αναθεώρησης.

Θα είναι δεκτές καταχωρήσεις γραπτές, σε βίντεο και ακουστικές που θα ανταποκρίνονται σε αυτό το έγγραφο διαβούλευσης. Οι γραπτές καταχωρήσεις περιορίζονται στις 3000 λέξεις.

Μόνο οι καταχωρήσεις που δεν δύνανται να σταλούν ηλεκτρονικά θα γίνονται δεκτές σε έντυπο έγγραφο στην παρακάτω διεύθυνση:

 Disability Standards for Education Review Team

Disability Strategy Taskforce

GPO Box 9880

Canberra City ACT 2601

**Επικοινωνία**

Για ερωτήσεις σχετικά με την Αναθεώρηση, περιλαμβανομένου και αυτού του εγγράφου, παρακαλώ επικοινωνείστε με το Υπουργείο Παιδείας, Δεξιοτήτων και Εργασίας στο DisabilityStrategy@dese.gov.au.

Για ερωτήσεις σχετικά με το πώς να συμμετέχετε στις διαβουλεύσεις της Αναθεώρησης, περιλαμβανομένης και στήριξης για να εγγραφείτε σε ένα ηλεκτρονικό σεμινάριο ή να συμπληρώσετε το ερωτηματολόγιο, παρακαλώ επικοινωνείστε με το Τhe Social Deck at engage@thesocialdeck.com.